open-index/open-wikipedia-markdown huggingface dataset:
Appalachiese-staproete

duimnael|regs
[duimnael|Die Appalachiese-staproete oor die Franconia-bergrug in [New Hampshire]]
Die **Appalachiese-staproete** (In Engels die **Appalachian Trail** of voluit die **Appalachian National Scenic Trail**) is 'n  skilderagtige 3500 km (2175 myl) lange gemarkeerde langafstand-staproete wat deur die Appalachiese Gebergte loop en 'n geleentheid bied om van die mees asemrowende natuurskoon in die ooste van die Verenigde State te ervaar. Dit strek van *Springer Mountain* in Georgia tot *Mount Katahdin* in Maine. Dit loop deur die deelstate Georgia, Noord-Carolina, Tennessee, Virginië, Wes-Virginië, Maryland, Pennsilvanië, New Jersey, New York, Connecticut, Massachusetts, Vermont, New Hampshire en Maine. Die roete word onderhou deur die "Appalachian Trail Conservancy", 'n oorkoepelende organisasie van staproete- en natuurverenigings.

## Geskiedenis 
Die idee vir die pad het sy oorsprong by Benton MacKaye, 'n bosboukundige en natuurbewaarder, wat in 1921 daaroor geskryf het. Die gedagte was om 'n langafstandstaproete te skep wat die boerderye en wildkampe met mekaar sou verbind. Stadsbewoners sou op die wyse die geleentheid kry om die natuurskoon van die gebergtes te ervaar. Sy idees is gepubliseer in die New York Evening Post. Die artikel het die aandag getrek van die Palisades Interstate Park Kommissie, wat sopas die skade herstel het wat opgrawings aan die New Jersey Palisades, 'n ry kranse langs die westelike oewer van die Hudsonrivier, aangerig het. Konsultasies het tot die opening van die eerste gedeelte van die roete op 7 Oktober 1923 gelei. Dié gedeelte loop van "Bear Mountain" deur die  "Harriman State Park" na Arden, New York.

## Snelheidsrekords 
Een spesifieke wyse van gebruikmaking van die roete is om dit so vinnig moontlik te voet af  te lê. Die snelheidsrekords word op verskillende maniere bygehou, te wete: begeleid suid-noord en onbegeleid suid-noord.

Bekende onbegeleide snelheidsrekords is:
* Joe McConaughy, noordwaarts. Hy voltooi die roete op 31 Augustus 2017 in 45 dae, 12 uur en 15 minute.
* Heather Anderson, suidwaarts. Sy voltooi die roete op 24 September 2015 in 54 dae, 7 uur en 48 minute.

Bekende begeleide snelheidsrekords is:
* Karl Meltzer, suidwaarts. Hy voltooi die roete op 18 September 2016, in 45 dae, 22 uur en 38 minute.
* Karel Sabbe, noordwaarts. Hy voltooi die roete op 29 Augustus 2018 in 41 dae, 7 uur en 39 minute.

## Eksterne skakels 
* webtuiste van die Appalachian Trail Conservancy
* volledige kaart van die roete van die National Park Service (in PDF-formaat)

## Bibliografie 
* Bill Bryson, *Terug in Amerika, een voettocht door de Appalachen*, Amsterdam, 2006.
* Fer en Loes Daniels, *De wonderen van de Appalachian Trail: het langste voetpad ter wereld van Georgia naar Maine, Amerika*.

## Verwysings
R349 (Suid-Afrika)

Die **R349** is 'n streeksroete in Suid-Afrika wat by die N2-nasionale pad by Mooiplaas, 34 km noord van Oos-London begin en eindig by die R61, 14 km wes van Port St. Johns.

## Sien ook 
* Lys van streeksroetes in Suid-Afrika
* Genommerde roetes in Suid-Afrika

## Bron 
* Dept Transport
Sigulda

**Sigulda** (Duits: *Segewold*) is 'n stad in die middel van Letland, 53 km van Riga, aan die Gauja-rivier geleë. As gevolg van die rooierige Devoonse sandsteen wat steil rotse en grotte aan beide oewers van die rivier vorm, is Sigulda 'n plaaslike toerismesentrum. Sigulda is die administratiewe sentrum van die Sigulda Munisipaliteit (Lets: *Siguldas novads*). Sigulda het 'n bobslee-baan en bied internasionale kompetisies daarin aan.

## Geskiedenis 
Aan die einde van die XII eeu het daar Lyfs- en Letgalle stamme naby Sigulda gewoon. Hulle het ongeveer tien houtkastele gehad. Aan die begin van die XIII eeu is die huidige gebied van die stad beset deur Duitse kruisvaarders, wat drie klipkastele gebou het - Sigulda (vir die Lyflandse Orde), Krimulda (Duits: *Kremona*, vir die stad Riga) en Turaida (Duits: *Treyden*, vir Aartsbiskopie van Riga).

## Demografie 
### Etniese groepe (2005): 
* Lette	86%
* Russies 9%
* Wit-Russies 2%

### Persoonlikhede 
* Sandis Ozoliņš (1972—), yshokkiespeler

## Susterstede
## Prente 

Lêer:Siguldas viduslaiku pils - panoramio.jpg|Die middeleeuse Sigulda kasteel
Lêer:Gutmana ala3 8sep07.jpg|Die Gūtmana grot
Lêer:Gaujostiltas.JPG|Die brug oor die Gauja rivier

## Verwysings 
## Eksterne skakels 
* 
* Sigulda.lv
Rufijirivier

Die **Rufijarivier** is die grootste rivier in Tanzanië.

## Rivierloop 
Die rivier ontstaan waar die Kilomberorivier en die Luwegurivier, wat beide uit die suide van die land kom, in die Selous-natuurreservaat saamsmelt.  Na 600&nbsp;km bereik die rivier sy monding suid van Dar-es-Salaam  in die Mafiakanaal by 8°  suid. Stoomafwaarts na die samesmelting sluit die Groot-Ruaharivier uit die noordweste aan.  Daarna gaan die rivier  op 220&nbsp;km van sy mond deur die Stiegler-kloof. Op sy noordelikste punt vorm die rivier 'n binnelandse delta en is daar ook vyf mere.  Die deltamonding van die rivier is die grootste wortelboommoeras aan die ooskus en selfs dalk in die wêreld.

## Opvanggebied 
Hierdie rivierstelsel se bekken  van 180 000&nbsp;km² is bedek met savanne-plantegroei en lê heeltemal in Tanzanië.  Dit dreineer dus 'n 20% van die land se oppervlakte. Die Luwega het 7 beduidende riviere in sy boloop en baie van die water kom uit die berge noordoos van  Songea in die suidweste van die land. Op sy  beurt het die Kilomberorivier die Luhombero en die Mnyera as voedingsbronne. Die Groot-Ruaharivier ontspring noord van die Malawimeer en oos van die Rukwameer.  Laasgenoemde rivier is die hoofbron van die Rufija.

## Benutting 
Die rivier is bevaarbaar  vir ongeveer 'n 100&nbsp;km stroomop van die mond af tot by die Pangani-waterval (dit is net onder die aansluiting van die Groot-Ruaharivier). Die Mkapabrug, geopen in 2002, is die enigste brug oor die rivier. Vir die besproeiing van die landerye op die oewers en die opwekking van hidroëlektrisiteit is die potensiaal groot.  'n Kragsentrale is in die Selous-natuurreservaat in aanbou. Geen damme kom in die rivier voor, maar sedert 2019 is 'n dam by die Stieglerkloof in aanbou.

## Geskiedenis 
Duitsland het in 1890 hierdie deel van Oos-Afrika gekoloniseer. 'n Britse leërmag het die eiland Mafia na 'n kort bombardement in 1915 tydens  die Eerste  Wêreldoorlog verower. Tot op daardie tydstip het die Duitsers verkeie aanvalle op Britse skepe in die Indiese Oseaan vanaf daardie omgewing geloods. 'n Duitse oorlogskip, die Königsberg, het hom skuil gehou in die wortelboommoerasse in die riviermond.  Maj. P.J. Pretorius (1883–1945), 'n legendariese grootwildjagter en militêre gids, het die skip opgespoor en is dit in Julie 1915 gebombardeer. In Januarie 1917 het genl. Jan Smuts  en sy leërmag hier  by die rivier  'n laaste poging aangewend om die Duitse troepe onder genl. Paul von Lettow-Vorbeck  tot oorgawe te dwing.  Smuts misluk met die aanval.

## Bibliografie 
* Green, Lawrence G.: These wonders to behold. Experiences and discoveries of an author in search of the grain of truth in Africa’s strangest tales; and views on certain deep mysteries of Africa, solved and unsolved or never to be solved. Kaapstad: Howard Timmins, 1959
* Standard Encyclopaedia of Southern Africa, deel 9. Kaapstad: Nasou, 1973.
BMW S65

Die **BMW S65** is 'n natuurlik-geaspireerde V8-petrolenjin wat van 2007–2013 vervaardig is. Die belangrikste gebruik daarvan was in die BMW M3 (waar hy die BMW S54-inlynsessilinder vervang het). Daar is geen direkte vervanging vir die S65 nie, aangesien die volgende generasie M3 oorgeskakel het na 'n turbo-aangejaagde sessilinderenjin (die BMW S55).

Die S65 het dieselfde basiese argitektuur en aluminiumkonstruksie as die BMW S85 V10-enjin (soos gebruik in die E60 M5), waarvan dit afgelei is. Anders as die meeste ander BMW M-enjins, hou die S65 en S85 nie verband met enige gewone BMW-enjin nie. 

Die S65 het die "Internasionale Enjin van die Jaar"-toekenning gewen in die kategorie 3.0 tot 4.0 L in 2008, 2009, 2010, 2011 en 2012. 

## Ontwerp 
duimnael|300px|S65-enjin met die boonste plastiek-lugplenum verwyder om die 8 individuele versnellerdele te toon. 
Die S65 deel dieselfde silinderafmetings met die S85 V10, met 'n 92 mm boor en 'n 75,2 mm slag. Die kompressieverhouding is 12.0:1 en die rooilyn is op 8&nbsp;400 rpm.

Die alternator ontkoppel tydens versnelling van die enjin om die krag te maksimeer, en laai slegs die battery tydens rem en spoedvermindering, waar moontlik, in 'n stelsel wat BMW *Brake Energy Regeneration* noem. 

Die enjinbeheereenheid (ECU/DME) is 'n Siemens MSS60,   wat gebaseer is op die Siemens MSS65 ECU wat in die S85-enjin gebruik word. Die S65 weeg 202 kg, dus 15 kg minder as sy S54-reguit-6-voorganger. 

Om massa te bespaar, vervang 'n natbak-smeerstelsel met twee elektries-aangedrewe afwaspompe en 'n hoofoliepomp die driepomp-natbakstelsel wat op die S85 gebruik word.

Die vuurorde vir die S65-enjin is 1-5-4-8-7-2-6-3, wat verskil van die tipiese BMW V8 vuurorde van . 

## Weergawes 
## Verwysings
Arche de la Défense

Die **Arche de la Défense** of *Grande Arche* is 'n kantoorgebou wat geleë is in die sakegebied van La Défense, wes van Parys, op die grondgebied van die munisipaliteit (*Commune*) van Puteaux. Dit is in 1989 ingehuldig as *Grande Arche de la Fraternité* tydens die tweehonderdjarige herdenking van die Revolusie. Dit was een van 'n aantal groot projekte wat François Mitterrand in sy eerste termyn as president van die Franse Republiek van stapel gestuur het.

Die gebou is ontwerp deur die Deense argitek Johan Otto von Spreckelsen. 

## Fotogalery 

Lêer:La Grande arche.jpg

## Verwysings 
## Eksterne skakels 
* La Grande Arche
R409 (Suid-Afrika)

Die **R409** is 'n streeksroete in die Oos-Kaap van Suid-Afrika wat by die R61-provinsiale pad begin 6 km wes van Tsomo. Dit sluit aan by die R352-streeksroete by Tsomo, gaan dan suidoos deur Nqamakwe en oorvleuel met die N2-nasionale pad vir 12 km vanaf Ndabakazi tot by Butterworth. Die roete verlaat die N2 net na Butterworth, gaan suidoos en eindig by die R349 in Kentani.

## Sien ook 
* Lys van streeksroetes in Suid-Afrika
* Genommerde roetes in Suid-Afrika

## Bron 
* Dept Transport
Kriegerspoortdam

Die **Kriegerspoortdam** is in die Elandskloofrivier suid van Hanover  by 31°  17′  15″  suid en 24°  32′  42″  oos in die Noord-Kaap. Dit is privaateiendom en die water word vir besproeiing gebruik. Hierdie dam dateer uit 1984 en het 'n maksimum volume van 5,3 miljoen m³.

## Bibliografie 
* pmg.org.za
Janet Yellen

**Janet Louise Yellen** (gebore 13 Augustus 1946) is 'n Amerikaanse ekonoom van Joodse afkoms en sedert 26 Januarie 2021 die 78ste Amerikaanse minister van finansies. Sy was van 2014 tot 2018 die 15de voorsitter van die Federale Reserweraad. Sy is 'n lid van die Demokratiese Party.

Yellen was 'n lid van die Federale Reserweraad Raad van Goewerneurs tussen 1994 tot 1997 en weer van 2010 tot 2018. Tussen 1997 en 1999 het sy as voorsitter van die Raad van Ekonomiese Adviseurs onder president Bill Clinton gedien. Sy was van 2004 tot 2010 die president van die Federale Reserwebank van San Francisco. Vanaf 2010 tot 2014 het sy as ondervoorsitter van die Federale Reserweraad gedien.

In 2014 het president Barack Obama vir Yellen genomineer om Ben Bernanke as voorsitter van die Federale Reserweraad op te volg. Sy het net een termyn gedien en is in 2018 nie weer deur president Donald Trump aangewys nie.

Op 30 November 2020 het president Joe Biden aangekondig dat hy vir Yellen sal benoem om as minister van finansies in sy kabinet te dien. Die Finansiële Komitee van die Senaat het Yellen se bevestiging op 22 Januarie 2021 eenparig goedgekeur. Die Amerikaanse Senaat het haar benoeming met 'n stem van 84–15 (met een Senator wat nie stem nie) op 25 Januarie 2021 goedgekeur. Sy is toe die volgende deur visepresident Kamala Harris ingehuldig. Yellen is die eerste vrou in Amerikaanse geskidenis om as minister van finansies te dien en die eerste persoon wat die drie magtigste ekonomiese liggame in die federale regering van die Verenigde State gelei het: die Departement van Tesourie, die Federale Reserweraad en die Withuisraad van Ekonomiese Adviseurs.
## Verwysings
## Eksterne skakels
*  Biografie op die Verenigde State se Departement van Tesourie
*  Biografie op die Federale Reserweraad
*  Withuis biografie (geargiveer)
*  Janet L. Yellen op die Brookings Institution
*  Janet L. Yellen op die Haas School of Business
Geminaal

In chemie verwys die woord **geminaal** na die verband tussen twee atome of funksionele groepe wat aan dieselfde atoom geheg is. Die woord kom van die Latynse woord *gemini* wat "tweeling" beteken. 'n Geminale diol is byvoorbeeld 'n molekule met twee alkoholfunksionele groepe wat aan dieselfde koolstofatoom geheg is, soos in metaandiol. Ook die verkorte voorvoegsel ***gem*** kan op 'n chemiese naam toegepas word om hierdie verwantskap aan te dui, soos in *gem*-dibromied vir 'n geminale dibromied.

Die konsep is belangrik in baie takke van die chemie, insluitend sintese en spektroskopie, omdat funksionele groepe wat aan dieselfde atoom geheg is, dikwels anders optree as wanneer hulle geskei word. Geminale diole word byvoorbeeld maklik omgeskakel na ketone of aldehiede met verlies van water.

Daarbenewens:
* Wanneer die twee funksionele groepe nie op dieselfde koolstofatoom is nie, maar aangrensend is, word die verbinding **visinaal** genoem.
* Wanneer die twee funksionele groepe nie op dieselfde koolstofatoom is nie en *NIE* aan mekaar grens nie, word die verbinding **geïsoleerd** genoem.

## Verwysings
R410 (Suid-Afrika)

Die **R410** is 'n streeksroete in die Oos-Kaap van Suid-Afrika wat by die R392-streeksroete 9&nbsp;km oos van Komani (voorheen Queenstown) begin. Dit gaan dan deur Lady Frere, kruis die R396, gaan deur Kala en oor die Calapas net voor dit in die R56-provinsiale pad eindig, 13 km wes van Elliot.

## Sien ook 
* Lys van streeksroetes in Suid-Afrika
* Genommerde roetes in Suid-Afrika

## Bron 
* Dept Transport
Saverivier

Die **Saverivier** (ook Sabirivier) is 'n rivier wat deur Zimbabwe en Mosambiek vloei.

## Oorsprong 
Die rivier ontspring op die suidelike helling van die waterskeiding wat strek van Marondera tot die Inyanga Nasionale Park. Die oorsprong is net noordoos van Fort Charter, 15&nbsp;km noordwes van Murambinda Town op die grens tussen die provinsies Masjonaland-Oos en Manicaland, 30&nbsp;km wes van Hwedza en 80&nbsp;km suid van Harare.

## Rivierloop 
Hierdie standhoudende rivier is 735&nbsp;km lank, waarvan 405&nbsp;km in Zimbabwe is. Sy bekken is 106420&nbsp;km², waarvan 83845&nbsp;km² in Zimbabwe geleë is. In Zimbabwe vloei die rivier suid verby Dorowa, Mutema, Birchenough Bridge, Checheche, die J. Quinton Bridge, oor die Chivirira-waterval en deur die Gonarezhou Nasionale Park waar die Runderivier aansluit. Op daardie stadium draai die rivier ooswaarts en gaan op nagenoeg 21 25 suid en 32 30 oos op 300&nbsp;m bo seevlak by Mávùe Mosambiek binne. Daarna vloei dit verby Massangena, Villa Franca da Save, Machanga, Cavane na die mond by Nova Mambona. Die delatamonding by 20 54 45 suid en 35 4 7 oos en 100&nbsp;km suid van Beira bestaan uit wortelboommoerasse.

## Grense 
By sy oorsprong vorm die Save die grens tussen die Zimbabwiese provinsies Masjonaland-Oos en Manicaland. In die suidelike deel weer tussen die provinsies Manicland en Masvingo. Daarna is dit vir 'n 10&nbsp;km die landsgrens. In Mosambiek is dit eers die grens tussen die Manica-provinsie en die Gaza-provinsie. Meer oos tussen die Manica- en die Inhambane-provinsies en verder oos tussen die Sofala- en die Inhambane-provinsies. Maar die Save is in Mosambiek ook 'n taalgrens. Ten noorde daarvan woon die Sjona en ten suide daarvan die Sjangaan. Tydens die Mosambiekse burgeroorlog het tradisioneel ondersteuners van Renamo noord en die van Frelimo suid van die rivier gewoon.

## Ekonomie 
Veral in die suidelike deel van die Saveriviervallei in Zimbabwe is daar vrugbare grond. Suiker, koring, rys, katoen en lemoene word onder besproeiing verbou. Die benedeloop in Mosambiek word dikwels deur siklone en oorstromings geteister. In die deltamonding word op beperkte skaal hout gekap en vis gevang. Stroomop van die mond is die rivier vir 'n maksimum van 160&nbsp;km met kleiner bote bevaarbaar.

## Sytakke 
In Zimbabwe sluit die volgende noemenwaardige riviere by die Save aan: Machekerivier (uit die noorde), Odzirivier (by die dorp Nyanyadzi) en die Runderivier (ook bekend as die Lundirivier, uit die weste). Die Rio Côa en die Rio Vumaóze sluit in Mosambiek uit die noorde by die Save aan.

## Trivia 
* Birchenoughbrug
* Hierdie Saverivier staan op verskeie kaarte en die die literatuur bekend as die Sabirivier. Dit moet nie verwar word met die Sabierivier in Suid-Afrika nie.

## Bibliografie 
* britannica.com
* mindat.org
* Standard Encyclopaedia of Southern Africa, deel 9. Kaapstad: Nasou, 1973.
Erica accommodata

***Erica accommodata*** is 'n plant wat tot die genus *Erica* behoort en deel van die fynbos vorm. Hierdie spesie is endemies aan die Wes-Kaap.

## Sien ook 
* Lys van Erica-spesies

## Bronne 
* REDLIST Sanbi
* Plants of the World Online
Zerzura-oase

**Zerzura** (Arabies : زرزورة) is 'n legendariese stad of oase geleë in die Sahara-woestyn in Egipte.

## Ligging
Zerzura bestaan uit drie omarambas genaamd Talh, Abd el Melik en Hamra  op 24° noorderbreedte en tussen 25°  en 25° 30ˈ oosterlengte.  Dit is net noordwes van die Gilf Kebir-plato  en amper waar Egipte aan Libië en die Soedan grens.

## Ligging
Vroeg in 20ste eeu was daar nog groot dele van die Sahara grotendeels onbekend  weens moeilike bereikbaarheid, die aanhoudende verskuiwende sandduine en die gebrek aan water. In die oasisdorpies soos  Dakhla, Farafra en Baharia het die inwoners aan mekaar verhale vertel van verlore oases en dorpe met fabelagtige rykdomme. Die bekendste storie het gegaan oor die legendariese oase Zerzura. Waarskynlik was dit gebaseer  op ‘n manuskrip in Arabies getiteld “Zerzura – oase van die klein voëltjies” uit die 13de eeu waarin beweer is dat daar in Zerzura groot skatte te vind is. “Die boek van die verborge pêrels” uit die 15de eeu beskryf Zerzura weer as ‘n dorp met witgekalkte huise en ook groot weelde.

## Soektogte
Die Egipte-kenner John Wilkinson het in 1835 verslag gelewer van sy gesprek met ‘n Arabier wat die oase teengekom het op soek na ‘n verlore kameel. Volgens hom was daar palmbome, fonteine en murasies. In 1909 het Harding King en in 1915 John Bell tevergeefs na die verlore oase gesoek. Sedertdien was daar groot vordering in die tegnologie en kon ligte motorvoertuie in die woestynsand gebruik word en vliegtuie om die terrein uit die lug te bestudeer. Lazlo Almasy, ‘n Hongaarse ontdekker en avonturier,  raak betrokke en luister na alle gerugte en legendes en  bestudeer alle kaarte en historiese geskrifte en kom tot die slotsom dat die verlore oase in die omgewing van die Gilf Kebir-plato moet wees. In 1932 vlieg Almasy en ‘n geselskap oor die gebied en volg dit later op met ‘n tog oor die duine na die drie omarambas. Geen teken van bouvalle van ‘n moontlik verlore stad is gevind nie. Dit en die verhale van rykdommme blyk blook fantasie te wees. Akasiebome toon dat daar nou slegs ondergrondse water is. Rotsgravures wat meer as 5500 jaar oud is, is die enigste bewyse van vroeëre menslike bewoning.

## Organisasies
Deelnemers aan die soektog oor die jare heen het gereeld byeengekom en het bekend geword as die Zerzura-klub. Ook die Royal Georgraphical Society het hom beywer vir die soektogte.

## Bronnelys 
*Gilliam, Ron: The  quest for Zerzura. historynet.com/the-quest-for-zerzura.htm
*Green, Lawrence G.: These wonders to behold. Kaapstad: Howard Timmins, 1959.
*Scot, Harold: Zerzura – the lost oasis of the Libyan desert. www.harold-scot.com
Dimetielformamied

**Dimetielformamied** is 'n organiese verbinding met die formule  (of (CH)NC(O)H) en is deel van die groep verbindings wat amiede genoem word. Dit word gewoonlik afgekort as **DMF**. Hierdie kleurlose vloeistof is mengbaar met water en die meeste organiese vloeistowwe. DMF is 'n algemene oplosmiddel vir chemiese reaksies. 

Dimetielformamied is reukloos, maar afgebreekte monsters het dikwels 'n visagtige reuk as gevolg van ontreinheid deur dimetielamien kontaminasie. Onsuiwerhede kan verwyder word deur inerte gas soos argon deur die monster te borrel (sparring), of deur die monsters onder verminderde druk met hoë frekwensie klank te roer (sonikasie). Soos die naam aandui, is dit 'n afgeleide van formamied, die amied van mieresuur. DMF is 'n polêre, hidrofiliese,  aprotiese oplosmiddel met 'n hoë kookpunt. Dit vergemaklik reaksies wat polêre meganismes volg.

## Voorbereiding 
DMF is die eerste keer in 1893 deur die Franse chemikus Albert Verley voorberei deur 'n mengsel van dimetielamienhidrochloried en kaliumformiaat te distilleer. DMF word berei deur kombinasie van metielformiaat en dimetielamien, of deur reaksie van dimetielamien met koolstofmonoksied. Alhoewel dit tans onprakties is, kan DMF met superkritiese koolstofdioksied met behulp van katalisators gebaseer op ruthenium voorberei word.

## Gebruike 
Die primêre gebruik van dimetielformamied is as 'n oplosmiddel met 'n lae verdampingstempo. DMF word gebruik in die vervaardiging van akrielvesels en plastiek. Dit word ook gebruik as oplosmiddel in peptiedkoppeling vir farmaseutiese produkte, in die ontwikkeling en vervaardiging van plaagdoders, en by die vervaardiging van kleefmiddels, sintetiese leer, vesels, films en oppervlakbedekkings. 

Ander gebruike:
* DMF dring die meeste plastiek deur en laat dit opswel. As gevolg van hierdie eienskap is dit geskik vir peptiedesintese in vaste fase en as 'n komponent van verfstroopers.
* Dit word ook gebruik as 'n belangrike grondstof vir die vervaardiging van oplosmiddelkleursels.
* Suiwer asetileengas kan nie saamgepers en gestoor word sonder die gevaar van ontploffing nie. Industriële asetileen word veilig saamgepers in die teenwoordigheid van dimetielformamied, wat 'n veilige, gekonsentreerde oplossing vorm.
* Dit word as 'n "stadaard proton" gebruik in kernmagnetiese resonansie ondersoeke van onbekende verbindings.

## Verwysings
Andreas Theodorus Spies

**Andreas Theodorus Spies** (Swellendam, 11 Oktober 1800 - Good Hope, Utrecht (Suid-Afrika), 29 Desember 1889) was die stigter van die Republiek van Kliprivier (1847) en die Republiek Utrecht (1853) in die huidige KwaZulu-Natal, Suid-Afrika.

## Biografie 
Spies is in Swellendam in die destydse Britse Kaapkolonie gebore. As deel van die Voortrekkers vestig hy hom in die Republiek Natalia, waar hy lid van die Volksraad word en die eerste kommandant en landdros van Wene word. Na die Britse anneksasie van Natalia het hy die Kliprivier Republiek in 1847 en die Republiek Utrecht in 1853 gestig. As die eerste landrooster van Utrecht (Suid-Afrika) het hy 'n leidende rol gespeel in die onderhandelinge wat gelei het tot die unie van die Republiek Utrecht met die Republiek Lydenburg en later die Suid-Afrikaanse Republiek (Transvaal). In 1864 tree hy uit die politieke lewe en bly 'n boer op sy plaas Good Hope tot sy dood op 89-jarige ouderdom.

## Bron 
* Swart, M.J., e.a. (red.): *Afrikaanse Kultuuralmanak*. Aucklandpark: Federasie van Afrikaanse Kultuurvereniginge, 1980, p.374.
Werktuigkundige

duimnael|220px|Motorwerktuigkundiges wat 'n enjin herstel (1952)...
duimnael|220px|Maar 'n elektrotegnikus bly ver weg van vet en olie

'n **Werktuigkundige** is 'n geskoolde vakmens wat gereedskap gebruik om masjinerie te bou, in stand te hou of te herstel, veral enjins. Voorheen het die term enige lid van die handwerkbedrywe beteken, maar teen die vroeë 20ste eeu het die betekenis verander na iemand wat met masjinerie werk.

Spesialisasies sluit in: motorwerktuigkundige, dienstegnikus, sentrale  verwarmingstegnikus, instandhoudingstegnikus, veiligheidstegnikus, fouttegnikus, installasietegnikus, bandtegnikus, elektrisiën, vliegtuigwerktuigkundige en dies meer.

Op groot skepe word dit 'n skeepswerktuigkundige genoem.

Minder gereeld word die term aftakelaar gebruik vir aftakeling, byvoorbeeld motors.

In die verlede is 'n werktuigkundige herken aan sy blou oorpak. Deesdae is die werkkleding van werktuigkundiges meer uiteenlopend.
'n Werktuigkundige is 'n tegnies-vaardige persoon wat gewoonlik ook spesifiek opgelei is in die rigting, wat tegniese installasies bou, onderhoud uitvoer en, indien nodig, daaraan herstelwerk doen. Dit kan oor uiteenlopende soorte installasies gaan.

## Verwysings
Sean Hannity

**Sean Patrick Hannity** (gebore op 30 Desember 1961) is 'n Amerikaanse televisieaanbieder en konserwatiewe politieke kommentator. Hannity is die aanbieder van die *The Sean Hannity Show*, 'n nasionaal-gesindikeerde radioprogram. Hy is ook die aanbieder van *Hannity* op Fox-nuus.

Hannity was werksaam as 'n algemene kontrakteur en aanbieder van 'n kletsprogram aan die Universiteit van Kalifornië, Santa Barbara in 1989. Hy het later aangesluit by Radio-WVNN in Athens, Alabama en kort daarna by Radio-WGST in Atlanta. Nadat hy Radio-WGST verlaat het, was hy tot 2013 werksaam by Talkradio 77 WABC in New York. Hannity werk sedert 2014 by Radio-WOR (bekend as *"The Voice of New York"*).

In 1996 was Hannity saam met Alan Colmes die mede-aanbieder van *Hannity & Colmes* op Fox-nuus. Nadat Colmes in Januarie 2008 aangekondig het dat hy die program verlaat, het Hannity die *Hannity & Colmes* program voortgesit onder die vaandel van *Hannity*.

Hannity het verskeie pryse en eerbewyse ontvang, insluitende 'n eregraad van Liberty-universiteit. Hy het drie topverkoper boeke geskryf: *Let Freedom Ring: Winning the War of Liberty over Liberalism*; *Deliver Us from Evil: Defeating Terrorism, Despotism, and Liberalism*; en ''Conservative Victory: Defeating Obama's Radical Agenda'', en in 2020 'n vierde vrygestel, getiteld *Live Free or Die*.

Hannity was 'n vroeë ondersteuner van President Donald Trump tydens die voorverkiesings vir die presidensiële verkiesing van 2016. Hy het die media gekritiseer vir hul bevooroordeelde rol asook die ondersoek van Robert Mueller. Hannity het ook as segsman opgetree tydens President Trump se veldtogte. Adviseurs verbonde aan die Withuis het hom gekarakteriseer as die "skaduwee" Hoof van Personeel. Volgens *Forbes* was Hannity teen 2018 een van die gewildste nuusaanbieders en een van die mees geluisterde en gewildste radio uitsaaiers, deels as gevolg van sy verhouding met en toegang tot President Trump.

### Geloof
Hannity het die Katolieke Kerk in 2019 verlaat, en as rede "te veel geïnstitusionaliseerde korrupsie" aangegee. Hy het egter ook gesê dat sy Christelike geloof "sterker geword het" soos wat hy ouer word en dat hy strewe na God se teenwoordigheid in sy lewe en Hom benodig.

## Bibliografie 
* Hannity, Sean (2002). *Let Freedom Ring: Winning the War of Liberty over Liberalism*, New York: ReganBooks, .
* Hannity, Sean (2004). *Deliver Us from Evil: Defeating Terrorism, Despotism, and Liberalism*, New York: ReganBooks, .
* Hannity, Sean (2010). ''Conservative Victory: Defeating Obama's Radical Agenda*, New York: HarperCollins, .
* Hannity, Sean (2020). *Live Free or Die: America (and the World) On the Brink'', New York: Simon & Schuster, .

## Verwysings 
## Eksterne skakels 
* 
*
Whitsunday-eilande

Die **Whitsunday-eilande** (Engels: *Whitsunday Islands* ) is 'n eilandgroep geleë aan die ooskus van Australië (Queensland), noord van die stad Mackay en ongeveer 900&nbsp;km noord van Brisbane.

James Cook het deur die Whitsunday-passasie geseil voordat hy op die vasteland van Australië voet aan wal gesit het. Hy ontdek die eilande op Pinkstersondag, 'Whitsunday' in Engels; daarom noem hy die eilandgroep die Whitsundays. Slegs enkele setlaars het oor die 200 jaar hierheen gekom. Om kos aan reisigers en skipbreukelinge te voorsien, het hulle klapperbome geplant en varke vrygelaat.

Die bekendste en grootste eiland is Whitsunday-eiland, waar daar baie skilpaaie is. Daar is ook rifhaaie. Die eilandgroep is gewild onder toeriste: tussen Maart 2008 en Maart 2009 het sowat 700 000 mense die eilande besoek. Aan die oostekant word die lang Whitehaven-strand as die mooiste van die Whitsundays beskou. Vlugte na die Whitsunday-eilande maak gebruik van die lughawens van die Whitsunday Coast-lughawe naby Proserpine (Queensland) op die Australiese vasteland of die Hamilton Island-lughawe op Hamiltoneiland.

## Eilande 
Sommige van die eilande wat tot die Whitsunday-eilandgroep behoort, is:

* Daydream-eiland
* Hamilton-eiland
* Hayman-eiland
* Longeiland
* Whitsunday-eiland

## Galery 

File:Whitsunday islands.jpg| op Whitsunday-eiland
File:WhitsundayIslandBeach.JPG|Hillbaai, noord van Whitehavenstrand
File:06. Whiteheaven Beach.jpg|Panoramiese blik oor Whitsunday-eiland
File:Planton_Island.JPG|Planton-eiland
File:A206, Whitsunday Islands National Park, Australia, sunset over mainland from summit of South Molle Island, 2007.JPG|Sonsondergang oor vasteland vanaf Mount Jeffreys waargeneem
Memnon

[thumb|240px|Memnon se vertrek na Troje, omstreeks 550-525 v.C. (Koninklike Museum van Kuns en Geskiedenis, [Brussel, België).]]
**Memnon** (Grieks: Μέμνων) was in die Griekse mitologie ’n Ethiopiese koning en die seun van Titonos en Eos. As ’n vegter was hy amper in Achilles se klas. Tydens die Trojaanse Oorlog het hy ’n leër na Troje gebring en Antilochos in ’n woeste geveg doodgemaak. Die dood van Memnon is soortgelyk aan dié van Hektor, nog ’n verdediger van Troje wat Achilles doodgemaak het uit wraak vir die moord op Patroklos.

Ná Memnon se dood is Zeus geraak deur Eos se trane en het hy hom onsterflik gemaak. Memnon word in besonderhede gedek in die verlore epiese gedig *Aitiopis*, wat ná die *Ilias* geskryf is, omstreeks die 7de eeu&nbsp;v.C. Quintus van Smirna beskryf Memnon se dood in *Posthomerika* en Philostratos in *Beelde*.

Dictys Cretensis, ’n Griekse vegter in die Trojaanse Oorlog en die skrywer van ’n skynkroniek oor die oorlog, skryf: "Memnon, die seun van Titonos en Aurora, het gearriveer met ’n groot leër van Indiane en Ethiopiërs, ’n werklik merkwaardige leër wat bestaan het uit duisende en duisende manne met verskeie soorte wapens, en het die hoop en gebede van selfs Priamos oortref."

## Memnon in *Posthomerika*
thumb|links|240px|Geveg tussen Achilles (links) en Memnon. Suid-Italië, 330 v.C.
Memnon het van die westelike oseaan gereis met sy leër Ethiopiërs, wat so groot was dat hulle nie getel kon word nie, en ’n banket is ter ere van hom gehou. Daar het Memnon en Priamos oorlogstories uitgeruil en Memnon se verhale het daartoe gelei dat Priamos verklaar het die Ethiopiese koning sou Troje red.

Memnon was so gewild dat Zeus die ander gode laat belowe het hulle sou nie in die volgende dag se gevegte inmeng nie. Memnon het Nestor se seun, Antilochos, doodgemaak nadat Antilochos Memnon se geliefde kameraad Aisop doodgemaak het. Nestor wou uit wraak teen Memnon veg, maar dié het geweier om teen so ’n ou man te veg. 

Nestor het by Achilles gepeit om teen Nestor te veg en Antilochos se dood te wreek. Die twee mans het gebots, terwyl albei goddelike wapenrusting gedra het wat deur Hefaistos gemaak is. Zeus was ten gunste van albei en het gemaak dat hulle nie moeg word nie, sodat die hele slagveld kon kyk hoe hulle as halfgode baklei. Eindelik het Achilles Memnon deur die hart gesteek en dit het gemaak dat die hele leër vlug.

Ter ere van Memnon het die gode al sy druppels bloed versamel en ’n groot rivier daarvan gemaak sodat die rivier elke jaar met die herdenking van Memnon se dood die reuk van menslike vlees sou hê. Die Ethiopiërs wat gebly het om hulle leier te begrawe is in voëls verander (wat nou die "Memnonides" genoem word). Hulle het by sy graftombe gebly om stof wat daarop versamel te verwyder.

## Verwysings
## Skakels
Eratostenes

**Eratostenes van Sirene** (Grieks: Ἐρατοσθένης ὁ Κυρηναῖος, *Eratosthénēs ho Kurēnaĩos*; omstreeks 276&nbsp;v.C. tot 195/194&nbsp;v.C.) was ’n Griekse wiskundige, geograaf, skrywer, digter, uitvinder en veel meer. Hy was ’n geleerde man wat die hoofbibliotekaris van die Biblioteek van Alexandrië was. Sy werk kan vergelyk word met wat nou geografie is; hy het terme daargestel wat vandag nog gebruik word.

## Loopbaan
Hy is die bekendste as die eerste persoon wat die omtrek van die aarde bereken het, wat hy gedoen het met behulp van die uitgebreide opnameresultate waartoe hy as bibliotekaris toegang gehad het; sy berekening was merkwaardig akkuraat. Hy was ook die eerste mens wat die helling van die aarde se draaias bepaal het, en dit was ook merkwaardig akkuraat. 

Eratostenes was die stiger van wetenskaplike chronologie; hy het die datums van die hoofgebeure van die grootliks mitologiese Trojaanse Oorlog hersien en 1183&nbsp;v.C. bepaal as die datum waarop Troje verwoes is. In getalteorie het hy die sif van Eratostenes geskep, ’n doeltreffende manier om priemgetalle te identifiseer.

Hy het op baie terreine groot invloed gehad. Volgens ’n inskrywing in die Suda (’n 10de-eeuse ensiklopedie), noem sy kritici hom spottenderwys "Beta" (die tweede letter van die Griekse alfabet) omdat hy altyd tweede gekom het in alles wat hy aanpak. Sy aanhangers het hom egter "Pentatlos" genoem, na die vyfkampatlete in die Olimpiese Spele wat uitstekende mededingers is, omdat hy bewys het hy het kennis op baie terreine. 

## Verwysings
## Skakels
Erica alfredii

***Erica alfredii*** is 'n plant wat tot die genus *Erica* behoort en deel van die fynbos vorm. Die spesie is endemies aan die Wes-Kaap en kom by Pilaarkop, Riviersonderendberge voor. Daar is een populasie van minder as 1 000 plante en hul habitat word bedreig deur indringerplante.

## Sien ook 
* Lys van Erica-spesies

## Bronnelys 
* REDLIST Sanbi
* Plants of the World Online
Rovumarivier

Die **Rovumarivier** (Rio Rovuma, Ruvumarivier) vorm die grens tussen Tanzanië en Mosambiek.

## Oorsprong 
Die Rovuma ontspring by 10° 45′ suid en 35° 45′ oos, op 'n hoogte van 'n 1&nbsp;000&nbsp;m bo seespieël in die Matagoraberge, 50&nbsp;km suid van die dorp Songea in die suidweste van Tanzanië. Dit is net oos van die Malawimeer.

## Stroomgebied 
Daarna vloei dit 110&nbsp;km suidwaarts tot die punt waar die Messingerivier uit die suidweste aansluit. Vanaf ongeveer daardie punt vloei die rivier oos en is dit vir 650&nbsp;km die grens tot by die deltamonding in die Rovumabaai. Dit is suid van Mtwara, 430&nbsp;km suid van Dar-es-Salaam en 'n 30&nbsp;km noord van Cabo Delgado. Die rivier het 'n opvanggebied van 165 750&nbsp;km², waavan ⅔ in Mosambiek geleë is. In die reëntyd is die rivier soms meters en die delta selfs 'n kilometer breed. In die droë jaargety kan 'n mens egter deur die rivier loop. Daar is baie sandbanke, rotse, stroomversnellings en selfs bewoonde eilande. 'n Ryke verskeidenheid visspesies kom die die rivier voor.

## Sytakke 
Die beduidendste sytak is die Lugendarivier (Rio Lugenda) wat op 11 25 suid en 38 31 oos tussen Gomba en Masuguru by die Rovuma anasluit. Dit ontspring in die suidooste van Malawi in die Chiutameer op die grens tussen Malawi en Mosambiek. 'n Ander vername boloop is die Messinge. Kleiner strome wat vanuit Mosambiek aansluit is die Chiulezi-, Ludimile-, Lusanhandra- en die Lucheringoriviere. Uit Tanzanië kom die Mbangala-, Lukwika-, Lukwamba-, Sasawara-, Msangesi- en die Lukimwariviere se water tot by die Rovuma.

## Vervoer 
Die rivier is eintlik net bevaarbaar met kano’s. Selfs die oorsteek van die rivier met motorvoertuie is 'n probleem. Dikwels word eenvoudige ponte gebruik. Sedert 1970 is daar 'n brug by die Mkwenda-grenspos by Matchedje in die Njassa-provinsie. By die Mtamaswala-grenspos tusssen Negomane in Mosambiek en Masuguru in Tanzanië is in 2010 die Eenheidsbrug (Ponte da Unidade) van 600&nbsp;m lank geopen. Dit is die enigste brug werklik geskik vir motorvoertuie.

## Geskiedenis 
In 1862 het die sendeling David Livingstone na bewering tot 'n 250&nbsp;km van die mond af met sy boot Pioneer gevorder. Stroomversnellings het sy verdere vaart daar teengehou. Laat in die 19de eeu het daar politieke spanning in hierdie grensgebied geheers tusssen Brittanje, Portugal (die koloniale heerser in Mosambiek) en Duitsland (die koloniale bewindhebber in Tanganjika). Tydens die Eerste Wêreldoorlog het Duitse soldate op 25 November 1917 die rivier by Negomane na Mosambiek oorgesteek.

## Bibliografie 
* africageographic.com
* google.com/maps
* Standard Encyclopaedia of Southern Africa, deel 9. Kaapstad: Nasou, 1973.
Erica amicorum

***Erica amicorum*** is 'n plant wat tot die genus *Erica* behoort en deel van die fynbos vorm. Die spesie is endemies aan die die Wes-Kaap waar dit voorkom in die Langeberg op hoogtes van 300 tot 600 meter in nat gebiede. Die plant is seldsaam.

## Sien ook 
* Lys van Erica-spesies

## Bronne 
* REDLIST Sanbi
* Plants of the World Online

## Eksterne skakels
Erica anomala

***Erica anomala*** is 'n plant wat tot die genus *Erica* behoort. Die spesie is endemies aan KwaZulu-Natal waar dit voorkom in die Drakensberge vanaf Giant's Castle tot by Garden Castle asook die Mpendle en Underberg-distrikte. Die plant kom voor op hoogtes van 1 900-2 150 m bo seevlak en word as seldsaam beskou.

## Sien ook 
* Lys van Erica-spesies

## Bronne 
* REDLIST Sanbi
* Plants of the World Online
Eutuchios Proklos

**Eutuchios Proklos** (Grieks: Εὐτύχιος Πρόκλος), of **Tuticius Proculus** in sommige tekste, was ’n taalkundige wat in die 2de eeu&nbsp;n.C. floreer het. Hy was een van die twee Latynse onderwysers van Markus Aurelius. Hy was van die stad Sicca Veneria in Noord-Afrika (die hedendaagse El Kef in Tunisië).

Hy is moontlik die Proklos wat deur Trebellius Pollio genoem word as die geleerdste grammatikus van sy tyd. Vir sy werk saam met die keiser het hy later die rang senator gekry, asook konsul, hoewel dit nie duidelik is in watter jaar hy konsul was nie. Hy het finansiële hulp van Aurelius gevra om die finansiële las van sy loopbaan as senator te verlig; daaruit kan afgelei word hy is nie in ’n ryk of aristokratiese familie gebore nie.

## Sy identiteit
Sy skrywes is nou verlore, hoewel daar ’n (moontlik fiktiewe) werk is wat soms aan hom toegeskryf word met die titel *De peregrinis regionibus*. Dit is waarskynlik weens die verwarring oor sy identiteit.

Sommige geleerdes van die 19de eeu het geglo hy is die skrywer van ’n *Chrestomatie*, wat een van die belangrikste bronne oor die Epiese Siklus is. Die meeste moderne geleerdes dink egter dit is nie so nie, omdat dit ’n Griekse werk is en Proklos ’n kenner van Latyn was.

Die grootste deel van die verwarring oor sy naam is weens ’n historiese bron deur die Italiaanse historikus Raffaello Maffei van die 15de en 16de eeu. Maffei identifiseer die 5de-eeuse Platoniese filosoof Proklos as "Tuticius Proculus", hoewel die twee mans drie eeue uitmekaar gelewe het, en sê dit is die filosoof wat Aurelius se onderwyser was. Die werk bevat ook ander foute, byvoorbeeld oor werk wat aan hom toegeskryf word, en baie latere skrywers het soortgelyke foute begaan geskoei op Maffei se werk.

## Verwysings
## Skakels
Erica arborea

***Erica arborea*** is 'n plant wat tot die genus *Erica* behoort. 

Die plant kom in die volgende lande voor:
Albanië, Algerië, Baleariese Eilande, Bulgarye, Demokratiese Republiek die Kongo, Egeïese eilande, Eritrea, Ethiopië, Frankryk, Griekeland, Italië, Jemen, Joego-Slawië, Kanariese Eilande, Kenia, Korsika, Kreta, Madeiraeilande, Marokko, Portugal, Rwanda, Sardinië, Saoedi-Arabië, Sisilië, Somalië, Spanje, Soedan, Tanzanië, Tsjad, Tunisië, Turkye, Uganda.

## Sien ook 
* Lys van Erica-spesies

## Bron 
* Plants of the World Online
Erica aspalathifolia

***Erica aspalathifolia*** is 'n plant wat tot die genus *Erica* behoort.. Die spesie is endemies aan die KwaZulu-Natal en die Oos-Kaap; dit kom vanaf Pondoland tot Pietermaritzburg voor. Daar is tekens dat die plant se habitat verminder weens landbou en bosbou aktiwiteite.

## Sien ook 
* Lys van Erica-spesies

## Bronne 
* REDLIST Sanbi
* Plants of the World Online
Erica atherstonei

***Erica atherstonei*** is 'n plant wat tot die genus *Erica* behoort en is endemies aan Mpumalanga waar dit voorkom van Pelgrimsrus tot Buffelskloof. Dit groei op hoogtes van 1500-2500 m. Die plant se habitat word bedreig deur mynbou aktiwiteite, indringerplante en swak brandbestuur.

## Sien ook 
* Lys van Erica-spesies

## Bronne 
* REDLIST Sanbi
* Plants of the World Online
Phoebe Noxolo Abraham

**Phoebe Noxolo Abraham** (gebore 7 Oktober 1960) is 'n lid van die Nasionale Vergadering van Suid-Afrika vir die African National Congress. Sy was voorheen 'n lid van die Oos-Kaapse Provinsiale Wetgewer.
## Verwysings
## Eksterne skakels
*Profiel op People's Assembly
*Profiel op ANC Parliamentary caucus
Andris

**Andris**  is 'n nedersetting in die Oos-Kaapprovinsie van Suid-Afrika. Volgens die 2011-sensus het die nedersetting 'n bevolking van 1&nbsp;490 gehad, almal Swartes.

## Sien ook 
* Lys van dorpe in Suid-Afrika

## Bronne
Rachel Adams

**Rachel Cecilia Adams** (gebore 9 Augustus 1963) is 'n Suid-Afrikaanse politikus en tans 'n lid van die Nasionale Vergadering van Suid-Afrika, waar sy die African National Congress verteenwoordig.

## Verwysings
## Eksterne skakels
* Rachel Cecilia Adams op People's Assembly
* Adams, Rachel Cecilia op African National Congress Parliamentary Caucus
Leda (mitologie)

[thumb|230px|*Leda en die Swaan*, 16de-eeuse kopie van die verlore skildery deur [Michelangelo.]]

**Leda** (Grieks: Λήδα) was in die Griekse mitologie ’n Aitoliese prinses wat die koningin van Sparta geword het. Haar mite was die oorsprong van ’n gewilde motief, "Leda en die Swaan", in die Renaissancistiese en latere kuns. Leda was die dogter van die Aitoliese koning Testios, en daarom word sy ook **Testias** genoem. Verskeie vroue word as haar ma genoem. 

Sy het met koning Tindareos van Sparta getrou en die ma geword van Helena van Troje, Klitemnestra, Kastor en Polluks. Sy het ook drie ander dogters by Tindareos gehad: Timandra, Foibe en Filonoë.

## Mitologie
Zeus het Leda bewonder en haar in die vorm van ’n swaan verlei. As ’n swaan het Zeus in haar arms geval vir beskerming teen ’n arend wat die swaan wou vang. Hulle samesyn, op dieselfde aand waarop Leda met haar man geslaap het, het twee eiers tot gevolg gehad waaruit Helena (later bekend as "die beeldskoonste vrou in die wêreld" Helena van Troje), Klitemnestra, Kastor en Polluks gebore is. Verskillende weergawes verskil oor watter twee kinders sterflik (Tindareos s’n) en watter twee halfgode (Zeus s’n) was. Wat meestal ooreenstem, is dat Polluks sterflik was, terwyl Helena Zeus se dogter genoem word.

In Homeros se *Ilias* kyk Helene af van die mure van Troje en wonder hoekom sy nie haar broers tussen die Achajers sien nie. Die verteller merk op dat albei reeds dood is en in hulle tuisland begrawe is, wat daarop dui dat albei sterflik was, ten minste in die Homeriese tradisie.

In ’n ander weergawe is Nemesis Helena se ma en word sy ook deur Zeus in die vorm van ’n swaan verlei. ’n Veewagter tel die eier op en gee dit aan Leda, wat dit in ’n kis hou totdat die eier uitbroei. Sy neem Helena toe as haar dogter aan. Zeus gedenk ook die geboorte van Helena deur die sterrebeeld Swaan in die lug te skep.

## Verwysings
## Skakels
Jan Viljoen

**Johannes Willem (Jan) Viljoen** (14 Mei 1812, naby Uitenhage - 20 April 1893, naby Zeerust) was 'n Suid-Afrikaanse pionier, soldaat en jagter. Hy was 'n veteraan van die Slag van Boomplaats, die Transvaalse Burgeroorlog en die Eerste Boereoorlog, en as jagter het hy ontdekkingsreise deur die huidige Botswana en Zimbabwe onderneem. Viljoen beweer dat hy die Victoria-waterval drie jaar voor David Livingstone ontdek het.

## Biografie 
Viljoen is in 1812 in die Britse Kaapkolonie gebore. In 1833 trou hy met Maria Catharina Messer, dogter van die Duitse sendeling J.G. Messer, en het vyftien kinders by haar gehad.

In 1843 migreer hy met sy gesin na die Transoranje, waar hy hom naby Winburg vestig. Saam met vyf ander Voortrekkers is hy in 1846 vir drie maande in Colesberg opgesluit weens anti-Britse aktiwiteite. Viljoen het die Britte onder Andries Pretorius geveg tydens die Slag van Boomplaats. Die stryd is verlore, sy plaas is gekonfiskeer en hy vlug oor die Vaalrivier na die Transvaal, waar hy hom op sy plaas Vergenoeg (ver genoeg van die Britte) naby Zeerust vestig. Hy word die eerste veldkornet en later bevelvoerder van die distrik Marico.

Viljoen het baie jagtogte onderneem deur die onontdekte binneland van Afrika en bereik die Ngami-meer in 1851. Hy neem deel aan 'n strafekspedisie teen die Tswana-opperhoof Sechele en dien vir die Transvaalse regering as ambassadeur aan die Wesfront, waar hy vriendskappe met verskeie hoofmanne sluit. 

Viljoen was 'n ywerige voorstander van die Nederduitse Gereformeerde Kerk en was vyandiggesind teenoor ander kerke van Transvaal. Dit het so ver gegaan dat hy in 1868 vir ds. Frans Lion Cachet met 'n shambok aangeval het toe hy 'n Gereformeerde gemeente in Marico wou stig. Dit was 'n oorsaak van die Transvaalse burgeroorlog, waarin hy hom by die opstandige Stephanus Schoeman aangesluit het. Viljoen word bevelvoerder van die sogenaamde Volksleër, maar word op 5 Januarie verslaan deur die Staatsleër onder leiding van Paul Kruger.

Die volgende jaar word Viljoen en vier ander jagters die eerste Boere, met Mzilikazi se toestemming, om in Mashonaland te jag. In die 1870's het hy gejag in die Kalahari, Mashonaland en ander gebiede van die huidige Zimbabwe, wat volgens wit standaarde nog nie ontdek was nie. Gedurende die Eerste Boereoorlog het Viljoen teen die Tswana-hoofman Montshiwa geveg.

Viljoen is in 1893 op sy plaas Vergenoeg oorlede.

## Bronne 
* Grobler, John Edward Holloway: ''Jan Viljoen (1812-1893), 'n Transvaalse wesgrenspionier*. Universiteit van Pretoria, 1976.http://repository.up.ac.za/handle/2263/29179
* South African History Online - Johannes Willem (Jan) Viljoen
* Rosenthal, Eric, *Encyclopaedia of Southern Africa*, Juta and Company Limited, Kaapstad en Johannesburg, 1978, p.611.
* Swart, M.J., e.a. (red.): *Afrikaanse Kultuuralmanak''. Aucklandpark: Federasie van Afrikaanse Kultuurvereniginge, 1980. , p.100.
Nombuyiselo Adoons

**Nombuyiselo Gladys Adoons** is sedert Mei 2019 'n lid van die Nasionale Vergadering van Suid-Afrika vir die African National Congress.
## Verwysings
## Eksterne skakels
* Nombuyiselo Gladys Adoons op People's Assembly
Heinrich April

**Heinrich Giovanni April** is 'n Suid-Afrikaanse politikus wat tans 'n lid van die Nasionale Vergadering van Suid-Afrika is, waar hy die African National Congress verteenwordig.

## Verwysings
## Eksterne skakels
* Heinrich Giovanni April op People's Assembly
* April, Heinrich Giovanni op ANC Parliamentary Caucus
Alexandra Beukes

**Alexandra Beukes** is sedert Junie 2019 'n lid van die Nasionale Vergadering van Suid-Afrika vir die African National Congress. Tussen 2009 en 2019 het sy as 'n lid van die Noord-Kaapse Provinsiale Wetgewer gedien. Beukes was kortliks in 2017 die Noord-Kaapse LUR vir vervoer, veiligheid en skakeling.

## Verwysings
## Eksterne skakels
*Ms Alexandra Jennifer Beukes op Parlement van Suid-Afrika
*Alexandra Jennifer Beukes op People's Assembly
John Bilankulu

**John Hlengani Bilankulu** is 'n Suid-Afrikaanse politikus wat sedert Mei 2019 'n lid van die Nasionale Vergadering van Suid-Afrika is, waar hy die African National Congress verteenwoordig.

## Verwysings
## Eksterne skakels
*Profiel op People's Assembly
Erica amalophylla

***Erica amalophylla*** is 'n plant wat tot die genus *Erica* behoort en deel van die fynbos vorm. Die spesie is endemies aan die Wes-Kaap en kom slegs by Porterville voor. Die plant word nou as uitgestorwe beskou.

## Sien ook 
* Lys van Erica-spesies

## Bronne 
* REDLIST Sanbi
* Plants of the World Online